open-index/open-wikipedia-markdown huggingface dataset:
ודים יבטושנקו

**ודים אנטולייביץ' יבטושנקו** (ברוסית: **Вади́м Анато́льевич Евтуше́нко**; נולד ב-1 בינואר 1958) הוא כדורגלן עבר סובייטי-אוקראיני ששיחק בעמדת החלוץ, וכיום מאמן כדורגל.

## קריירת משחק
יבטושנקו נולד בעיירה פיאטיחטקי שבמחוז דניפרופטרובסק. מגיל 10 למד בבית הספר לכדורגל בעיירת הולדתו. למד חינוך גופני במכון הפדגוגי בעיר קירובוהרד. במקביל ללימודים שיחק בקבוצות חובבים. בשנת 1978 נקלט בסגל קבוצת זבזדא קירובוהרד, ששיחקה בליגה השלישית בברית המועצות. בשנת 1980 עבר לקבוצת דינמו קייב, בה שיחק ברוב שנות הקריירה שלו. יחד עם הקבוצה זכה ב4 אליפויות, 3 גביעי ברית המועצות ובגביע אירופה למחזיקות. בשנת 1988 עבר לקבוצת דניפרו, עימה זכה באליפות ברית המועצות בפעם החמישית (שלו).

בשנת 1989, כאשר שלטונות ברית המועצות אישרו לשחקנים סובייטים לשחק במועדוני כדורגל זרים, עזב יבטושנקו לשוודיה. הוא שיחק במשך 4 שנים בקבוצת א.י.ק סולנה. בשנת 1992 הוביל את קבוצתו לזכייה באליפות שוודיה לאחר הפסקה של 55 שנים. סיים את קריירת המשחק שלו בקבוצת סיריוס אופסלה מליגת המשנה השוודית.
### נבחרת
יבטושנקו ערך את הופעת הבכורה שלו במדי נבחרת ברית המועצות ב-15 ביוני 1980 במשחק ידידות מול נבחרת ברזיל. הוא היה בסגל הנבחרת בשני גביעי עולם (1982 ו-1986). ב-1982 לא שותף באף אחד ממשחקי הנבחרת במונדיאל וב-1986 - השתתף בכל המשחקים, מלבד אחד. 
## קריירת אימון
החל משנת 1996 אימן קבוצות מהליגות הנמוכות בשוודיה. בשנת 2008 שב לאוקראינה, להיות עוזר מאמן של הנבחרת הלאומית. בהמשך אימן קבוצות מהליגה האוקראינית השנייה. 
## משפחתו
לודים יבטושנקו שני בנים - ויאצ'סלב וודים הבן. שניהם היו שחקנים מקצועיים בליגות שוודיות. ויאצ'סלב שיחק בעמדת קשר בקבוצות א.י.ק סולנה וברוגה. 
## תארים
* גביע אירופה למחזיקות גביע - 1986
* אליפות ליגת העל הסובייטית - 1980, 1981, 1985, 1986, 1988
* הגביע הסובייטי - 1982, 1985, 1987
* אליפות שוודיה - 1992

## קישורים חיצוניים

קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני זירקה קרופיבניצקי
קטגוריה:כדורגלני א.י.ק סולנה
קטגוריה:כדורגלני נבחרת ברית המועצות
קטגוריה:כדורגלני מונדיאל 1982
קטגוריה:כדורגלני מונדיאל 1986
קטגוריה:מאמני כדורגל אוקראינים
קטגוריה:אוקראינים שנולדו ב-1958
הרי טאפלי

**הרי טאפלי** (באנגלית: **Tapley Mountains**) הוא רכס הרים בהרי המלכה מוד, בשטח חסות רוס, שבאנטארקטיקה.

## גאוגרפיה

ההרים מהווים חלק מההרים הטראנס-אנטארקטיים.

אורכו של הרכס 56 קילומטרים.

גובהם של ההרים 1,459 מטרים מעל פני הים; והם ההרים ה-3,072 בגובהם באנטארקטיקה.

הרכס משתרע לכיוון מזרח מגדתו המזרחית של קרחון סקוט; בין קרחון לוורט וקרחון אלבאנוס.

### אתרים ברכס
ברכס מצויים האתרים:
הר גולד, הר דרהאם, הר הר, הר סיבק, הר בושנל, מצוק בובו, קרחון אלבאנוס, קרחון לוורט וקרחון סקוט.

## היסטוריה
### גילוי ומיפוי הרכס

ההרים התגלו בשנת 1929 על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של לורנס מקינלי גולד (Laurence McKinley Gould).

### מקור השם

שמו של הרכס ניתן לו על ידי אדמירל משנה ריצ'רד א. בירד.

בירד הציע לקרוא לרכס על שמו של הרולד ל. טאפלי (Harold L. Tapley), מדנידין, שבניו זילנד שהיה סוכן מטעם משלחת בירד לחקר אנטארקטיקה (שחקרה את אנטארקטיקה בשנים 1928–1930, ובשנים 1933– 1935).

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA783&lpg=PA783&dq=%22Tapley+Mountains%22&source=bl&ots=PEsrpSxhZv&sig=ACfU3U1yU7Ay0rI269JQeAnDGCqBUeERkA&hl=en&sa=X&ved=2ahUKEwjIo5XdzbrpAhVCtHEKHVSyAaQQ6AEwDnoECBMQAQ#v=onepage&q=%22Tapley%20Mountains%22&f=false The Transantarctic Mountains: Rocks, Ice, Meteorites and Water]**, P 183

## קישורים חיצוניים
* הרי טאפלי באתר הסקר הגאולוגי של ארצות הברית
* הרי טאפלי באתר הגאזט האנטארקטי של ממשלת ניו זילנד
* הרי טאפלי באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מהרי טאפלי לאתרים סמוכים
* מפת אזור הרי טאפלי

## הערות שוליים

טאפלי
טאפלי
טאפלי
טאפלי
הקורפוס השני (בריטניה)

**הקורפוס ה-2 של [[הצבא הבריטי]]** היה קורפוס בריטי, אשר השתתף במלחמת העולם הראשונה ובמלחמת העולם השנייה.

## היסטוריה
### המלחמות הנפוליאוניות
במהלך קרב ווטרלו הקים הדוכס מוולינגטון את הקורפוס ה-2, אשר כלל יחידות אנגלו-הנובריים, הולנדים וגרמנים, והוצב באגף השמאלי תחת פיקודו של לורד היל. לאחר הקרב השתתף הקורפוס בלחימה בצרפת, ולאחר מכן פורק הקורפוס.

### הקמת הקורפוס
בשנת 1876 הוחלט על הקמת 8 קורפוסים, ומטה הקורפוס ה-2 הוצב במחנה אלדרשוט. בשנת 1891 הוחלט על ארגון הצבא ב-6 קורפוסים, אשר התבססו על הפיקודים הקיימים, והקורפוס ה-2 הפך ל"פיקוד הכוחות באלדרשוט".

### מלחמת העולם הראשונה
ימין|ממוזער|150px|סמל הקורפוס במלחמת העולם הראשונה
עם פרוץ מלחמת העולם הראשונה הוקם מחדש הקורפוס ה-2, והוא הועמד בפיקודו של ג'יימס גרירסון. ב-17 באוגוסט 1914 מת גרירסון מהתקף לב, ובמקומו מונה הוראס סמית'-דוריאן למפקד הקורפוס. הקורפוס לחם בקרב מונס ובקרב לה קאטו, ולאחר מכן לחם במהלך הקרב הראשון על המארן והקרב הראשון על האן. בהמשך לחם הקורפוס ב, קרב איפר הראשון, הקרב על הסום, קרב איפר השלישי, מתקפת האביב ומתקפת מאה הימים, ולאחר המלחמה פורק הקורפוס.

### מלחמת העולם השנייה
באוקטובר 1939 הוקם הקורפוס מחדש, והועמד תחת פיקודו של אלן ברוק. הקורפוס נשלח לצרפת ולחם במהלך המערכה על צרפת ועל ארצות השפלה ובמהלך מבצע דינמו. לאחר מכן הוצב הקורפוס באזור סאפוק כחלק מהפיקוד המזרחי, ובהמשך הוא שימש למטרות הונאה במסגרת הארמייה הרביעית הבריטית.

### לאחר המלחמה
לאחר המלחמה הוצב הקורפוס באזור תעלת סואץ, והוא כלל את הכוחות הבריטיים במצרים. הקורפוס השתתף במהלך מבצע מוסקטר, והיה תחת פיקודו של יו צ'ארלס סטוקוול.

## מפקדים
### פיקוד אלדרשוט
* אוולין ווד (1901–1904)

### מלחמת העולם הראשונה
* ג'יימס גרירסון (אוגוסט 1914)
* הוראס סמית'-דוריאן (אוגוסט 1914–דצמבר 1914)
* צ'ארלס פרגוסון (ינואר 1915–מאי 1916)
* קלוד ג'ייקוב (ספטמבר 1916–ספטמבר 1919)
* אלכסנדר גודלי (ספטמבר 1919–נובמבר 1919)

### מלחמת העולם השנייה
* אלן ברוק (ספטמבר 1939–מאי 1940)
* ברנרד לו מונטגומרי (מאי 1940–יוני 1940)
* אדמונד אוסבורן (1940–1941)
* קנת' אנדרסון (1941–1942)
* ג'יימס סטיל (אפריל 1942–ספטמבר 1942)
* ג'רלד טמפלר (1942–1943)
* הרברט למסדן (יולי 1943–אוקטובר 1943)
* דזמונד אנדרסון (1943–1944)

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
אנדרו תורן

**סר אוגוסטוס פרנסיס אנדרו ניקול תורן** (באנגלית: **Sir Augustus Francis Andrew Nicol Thorne**; 20 בספטמבר 1885 – 25 בספטמבר 1970) היה קצין בכיר בצבא הבריטי, ששירת במלחמת העולם הראשונה ובמלחמת העולם השנייה, אז פיקד על הדיוויזיה ה-48 (דרום מידלנד).

## ביוגרפיה
תורן נולד ב-20 בספטמבר 1885, והתחנך באיטון קולג' ובמכללה הצבאית המלכותית, סנדהרסט, שם הוסמך כלוטננט משנה במשמר הגרנדירים בשנת 1904. הוא שירת במלחמת העולם הראשונה, ומילא כמה תפקידי מטה. בשנת 1916 הוא מונה למפקד הגדוד ה-3, משמר הגרנדירים. הוא לחם בקרב איפר הראשון בשנת 1914 ובקרב על הסום בשנת 1916, שם קיבל את אות השירות המצוין. בשנת 1918 התמנה למפקד חטיבה 184, ופיקד עליה עד סוף המלחמה.

לאחר המלחמה הוא מונה לנספח צבאי בוושינגטון הבירה, ובשנת 1922 מונה לקצין אג"ם (GSO) במחוז לונדון. הוא מונה לעוזרו הצבאי של ראש המטה הכללי הקיסרי במשרד המלחמה בשנת 1925, ושוב מונה למפקד הגדוד השלישי, משמר הגרנדירים בשנת 1927. בשנת 1932 מונה כנספח צבאי בברלין במשך שלוש שנים, שם הוא הכיר את היטלר ורבים מקציניו הבכירים באופן אישי. הוא מונה למפקד חטיבת המשמר הראשונה בפיקוד אלדרשוט בשנת 1935, מפקד חטיבה זמנית בפלסטין ובעבר הירדן בשנת 1936, ובשנת 1938 התמנה למפקד יחידות המשמר ולמפקד מחוז לונדון.

[ימין|ממוזער|בתמונה מול [טנק שיוט סימן 2, אנדרו תורן (ימין קיצוני) יחד עם ראש הממשלה וינסטון צ'רצ'יל (מרכז) והגנרלים גיפרד לה קיין מרטל, ולדיסלב שיקורסקי, ראש ממשלת הגולה הפולנית ומפקד הכוחות המזוינים הפולנים, והגנרל שארל דה גול, מפקד הכוחות הצרפתים החופשיים, פברואר 1941. התמונה צולמה במסגרת מיצג טנקים שבו הוצגו יכולותיהם של כלי רכב לוחמים משוריינים שונים בסמוך לפרנשם, סאריי.]] 

בשנת 1939, עם תחילת מלחמת העולם השנייה, הפך ת'ורן למפקד הדיוויזיה ה-48 (דרום מידלנד), שמילאה תפקיד חשוב בהגנה על אזור דנקירק בשנת 1940. לאחר מכן הוא מונה למפקד הקורפוס ה-12, לפני שמונה למפקד הפיקוד הסקוטי ולנגיד טירת אדינבורו בשנים 1941 עד 1945.  בעודו בסקוטלנד, הוא היה אחראי לתוכנית ההונאה של פורטיטיוד צפון, כמו גם בהכנות לשחרור נורווגיה.

כוחות גרמניה נכנעו רשמית בנורווגיה ב-8 במאי 1945, ות'ורן הגיע לנורווגיה ב־13 במאי יחד עם יורש העצר אולף. הוא הביא עימו כוח צבאי קטן – עשירית בגודל הנוכחות הצבאית הגרמנית – וכך נאלץ להסתמך על שיתוף פעולה עם כוחות פרמיליטריים מתנועת המחתרת הנורווגית. הוא החזיק רשמית בריבונות נורווגיה עד 7 ביוני, אז חזר הוקון השביעי, מלך נורווגיה מגלותו. ת'ורן נשאר האחראי על פירוק הנוכחות הגרמנית בנורווגיה עד שעזב את המדינה ב-31 באוקטובר 1945.

הוא פרש מהצבא בשנת 1946. הוא היה יו"ר החברה האנגלו-נורדית במשך זמן מה.

## קישורים חיצוניים

## הערות שוליים

קטגוריה:בוגרי איטון קולג'
קטגוריה:מסדר האמבט: אבירים וגבירות מפקדים
קטגוריה:בוגרי המכללה הצבאית המלכותית בסנדהרסט
קטגוריה:מסדר מיכאל הקדוש וג'ורג' הקדוש: עמיתים
קטגוריה:מעוטרי אות השירות המצוין
קטגוריה:גנרלים בריטים במלחמת העולם השנייה
קטגוריה:גנרלים בריטים במלחמת העולם הראשונה
קטגוריה:נספחים צבאיים בריטים
קטגוריה:בריטים שנולדו ב-1885
קטגוריה:בריטים שנפטרו ב-1970
רשימת הפצות לינוקס

[ממוזער|[טקס (לינוקס)|טקס, הדמותג הרשמי של לינוקס]]Linux היא משפחה של מערכות הפעלה אשר מבוססות על ליבת לינוקס, ליבה אשר נוצרה בשנת 1991 על ידי לינוס טורבאלדס ומופצת כיום תחת הרישיון הציבורי הכללי של גנו. ל־Linux מספר רב של הפצות שונות ובערך זה נסקור את ההפצות הציבוריות הנפוצות והידועות מבין ההפצות הפעילות. עם זאת, ל־Linux הפצות עצמאיות נוספות רבות.
## הפצות מבוססות Debian (חבילות deb)
ממוזער|"עץ המשפחה" של דביאן גנו/לינוקס. ניתן לראות בעץ זה את כל מערכות ההפעלה שנגזרו מדביאן המקורית.
דביאן גנו/לינוקס היא הפצת לינוקס חינמית ופופולרית התומכת בפלטפורמות חומרה רבות. Debian וההפצות המבוססות עליו משתמשות בחבילות deb ובמנהל החבילות dpkg.

### הפצות מבוססות Debian

### הפצות מבוססות אובונטו
ממוזער|עץ המשפחה של אובונטו

## הפצות מבוססות Red Hat ו־openSUSE (חבילות rpm)
ממוזער|"עץ המשפחה" של Red Hat
Red Hat Linux ו־SUSE Linux היו ההפצות העיקריות המקוריות שהשתמשו בחבילות rpm. שניהם חולקו מאוחר יותר להפצות מסחריות ותומכות בקהילה: Red Hat Linux חולקה לשתי הפצות:

1. הפצה נתמכת על ידי הקהילה בשם Fedora, אך עם חסות של Red Hat.

2. הפצה נתמכת באופן מסחרי בשם Red Hat Enterprise Linux.

לעומתה, SUSE חולקה ל-openSUSE ו-SUSE Linux Enterprise.

### הפצות מבוססות Red Hat

### הפצות מבוססות CentOS/RHEL

### הפצות מבוססות Fedora
ממוזער|"עץ המשפחה" של פדורה
פדורה היא הפצה הנתמכת על ידי הקהילה. מטרתה היא לספק את התוכנה העדכנית ביותר תוך שמירה על מערכת תוכנה חופשית לחלוטין.

### הפצות מבוססות [[מנדריבה לינוקס|מנדריבה]]

### הפצות מבוססות [[openSUSE]]

## הפצות מבוססות סלאקוור
ממוזער|עץ המשפחה של סלאקוור
סלאקוור היא הפצה בעלת יכולת רחבה מאוד של התאמה אישית. ישנן מעט מאוד תוכנות הגדרה ספציפיות לסלאקוור ולכן ישנו מיעוט באשפי הגדרה גרפים, ועל כן יש להשקיע מאמצים וזמן על מנת ללמוד את המערכת, מה שהופך אותה להפצה למשתמשים מתקדמים. לעומת זאת, תומכיה של סלאקוור טוענים כי היא בעלת שקיפות, גמישות ותהליך הלמידה מקנה ניסיון רב.

### הפצות מבוססות Slax

## הפצות מבוססות Arch Linux (מנהל חבילות pacman)
Arch Linux היא הפצת לינוקס קהילתית, עצמאית המתבססת על מודל הפצה מתגלגל. הפילוסופיה מאחורי ההפצה היא KISS, כלומר, חתירה לפשטות מרבית, תוך שמירה עד כמה שאפשר על קוד המקור כפי שהוא, ללא טלאים שאינם הכרחיים. ארצ' משתמשת במערכת ניהול חבילות בינאריות קלה לשימוש בשם pacman, שמעוצבת להיות קלה, פשוטה ומהירה מאוד. Arch נחשבת להפצה המיועדת למשתמשים מתקדמים, התקנת בסיס המערכת מתבצעת בעזרת ממשק שורת הפקודה והמשתמש יכול לבחור איזה חבילות ייכללו כולל מנהלי חלונות או סביבות שולחן עבודה.

## הפצות מבוססות [[ג'נטו לינוקס|ג'נטו]] (מנהל חבילות Portage)
ממוזער|עץ המשפחה של ג'נטו לינוקס
ג'נטו לינוקס היא הפצה שעוצבה לספק רמה גבוהה של התאמה למגוון סוגי חומרה, ועדכוני תוכנה שוטפים. בשעת ההתקנה, חבילות המערכת, כולל רכיבי בסיס דוגמת ליבה, מסופקות כקוד-מקור ועל המשתמש לקמפל את החבילות בהן ירצה להשתמש, ולכן היא נחשבת להפצה המיועדת למשתמשים מתקדמים. ההפצה ונגזרותיה משתמשות במנהל חבילות בשם Portage שפותח על ידי דניאל רובינס, מפתח המערכת, אך יכולה גם להשתמש במנהלי חבילות אחרים.

## אחרות

## קישורים חיצוניים
* DistroWatch, אתר המספק מידע עדכני על מערכות הפעלה חופשיות, ובפרט על הפצות לינוקס.
* הסבר על ההפצות השונות של linux | מאמר מורחב, בלוג הטכנולוגיה של טל בן שושן

## הערות שוליים

*
תת-מזכיר המדינה לעניינים מדיניים

**תת-מזכיר המדינה לעניינים מדיניים** (באנגלית: **Under Secretary for Political Affairs**) הוא התפקיד הרביעי בחשיבותו במחלקת המדינה של ארצות הברית, אחרי המזכיר, סגן המזכיר וסגן המזכיר לענייני ניהול ומשאבים. בעוד שתפקידי המזכיר וסגן המזכיר מאוישים על ידי מינויים פוליטיים, תפקידו של תת-מזכיר המדינה לעניינים מדיניים בדרך כלל (אך לא תמיד) מאויש על ידי פקיד בעל קריירה בשירות החוץ האמריקאי, מה שהופך את המשרה למשרה הבכירה ביותר בשירות החוץ האמריקאי.

תת-המזכיר משמש כמנהל המופקד על הסוגיות המדיניות האזוריות והבילטרליות, ומפקח על לשכות מחלקת המדינה באפריקה, מזרח אסיה והאוקיינוס השקט, אירופה ואירואסיה, המזרח הקרוב, דרום ומרכז אסיה והארגונים הבינלאומיים. לתת-המזכיר מייעצים עוזרי המזכירים בלשכות ברחבי העולם, המובילים משימות דיפלומטיות אמריקאיות בתחום שיפוטן האזורי.
[ממוזער|311x311 פיקסלים|ביקור [ראש ממשלת ישראל לוי אשכול בארצות הברית. בצילום, ראש הממשלה נותן הצהרה לעיתונות לאחר פגישתו עם נשיא ארצות הברית לינדון ג'ונסון, בבית הלבן בוושינגטון. מימין, תת-מזכיר המדינה אברל הארימן. משמאל, סגן שר הביטחון שמעון פרס.]]

## רשימת תתי-מזכיר המדינה לעניינים מדיניים

## קישורים חיצוניים

* 

## הערות שוליים

*
קטגוריה:מחלקת המדינה של ארצות הברית
מהדרין (חברה)

**מהדרין בע"מ** היא חברה ציבורית ישראלית שניירות הערך שלה נסחרים בבורסה לניירות ערך בתל אביב ועוסקת בנטיעה, עיבוד, אריזה ושיווק של מטעים ופרי הדר, נכסים מניבים ומתן שירותי אחסנה בקירור.

## היסטוריה
מהדרין נוסדה בשנת 1950 על ידי קבוצת חקלאים ופרדסנים שאליהם הצטרפו הבנק המרכזי קנדה ישראל ובנק דיסקונט. עם הקמתה חכרה החברה מהאפוטרופוס לנכסי נפקדים ומהקרן הקיימת לישראל שטחים בני כ-22 אלף דונם לתקופה בת כ-49 שנים, עם אופציה להארכת תקופת החכירה. השטחים כללו 8,000 דונם באזור בית דגון, 1,000 דונם ליד רמת הכובש, 1,500 דונם ליד נתניה, 2,000 דונם ליד כפר יונה, 1,500 דונם ליד כפר הס ועוד שטח ליד חדרה.
בשנה הראשונה לקיומה הכשירה החברה חלקים משטחים אלה לנטיעת פרדסים, ובאותו הזמן ניצלה אותם לגידול ירקות ופלחה.

בשנים הראשונות פעלה החברה לצרף אליה משקיעים נוספים, בין השאר בסיוע החברה הכלכלית לארץ ישראל שהפיצה את מניותיה בארצות הברית. בשנת 1954 רכשה החברה הכלכלית כ-30% ממניות החברה.

בשנת 1963 החברה הונפקה בבורסה לניירות ערך בתל אביב והפכה לחברה ציבורית.

בשנות ה-80 רכשה מהדרין את חברת פרי-אור והן התמזגו.
בשנת 2007 מהדרין הגישה תביעה לבית המשפט לאחר שמינהל מקרקעי ישראל דרש להוסיף לתנאי החכירה סעיף שלפיו במקרה של הפשרת הקרקע תהיה למנהל זכות לסיים את תקופת החכירה מוקדם מהמסוכם בחוזה, וזאת בתמורה לפיצוי.

נכון לשנת 2020 יושב ראש דירקטוריון החברה הוא אלחנדרו גוסטבו אלשטיין, ומנכ"ל החברה הוא שאול שלח. משרדיה הראשיים של החברה שוכנים במתחם "מבנה" שבקיבוץ בארות יצחק.

## הנהלה
החל מאפריל 2023 ועד אוגוסט 2024 כיהן אורי לופט כמנכ"ל חברת מהדרין. בתקופת כהונתו, החברה התמודדה עם קשיים כלכליים משמעותיים, כולל ירידה של 20% בהכנסות במחצית הראשונה של 2024 והפסד של 47 מיליון ש"ח באותה תקופה, לעומת רווח של 24 מיליון ש"ח בתקופה המקבילה בשנה הקודמת. בנוסף, כהונתו התרחשה על רקע שינויי בעלות בחברה, כאשר קבוצת דלק שבשליטת יצחק תשובה רכשה את השליטה במהדרין באוגוסט 2023 מידי דיסקונט השקעות.

עזיבתו של לופט הוסברה כהסכמה הדדית בין הצדדים ולא נמסרו פרטים נוספים על נסיבותיה. בתקופת כהונתו נהנה לופט מתנאי שכר שכללו שכר חודשי ברוטו של 90 אלף ש"ח, מענקים ואופציות, כאשר עלות העסקתו בשנת 2023 הסתכמה ב-2.1 מיליון ש"ח. עם סיום תפקידו, מונה צאלון צמח, סמנכ"ל הכספים של החברה, לממלא מקום מנכ"ל עד לאיתור מחליף קבוע.

## תחומי פעילות
* **חקלאות**: נטיעה, עיבוד, אריזה ושיווק של מטעים ופרי הדר.
** ייצוא מחוץ לישראל
* נדל"ן ונכסים מניבים
* שירותי אחסנה בקירור

## בעלי עניין
בעלת השליטה בחברה היא חברת קבוצת דלק של איש העסקים יצחק תשובה, אשר רכשה את השליטה בחברת מהדרין מדיסקונט השקעות באוגוסט 2023.

## ראו גם
*אגרקסקו
*יכין-חק"ל

## קישורים חיצוניים
* 
* אתר מהדרין

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:השקעות דיסקונט
קטגוריה:חברות חקלאות ישראליות
קטגוריה:חברות מזון ישראליות
קטגוריה:בארות יצחק
קטגוריה:ישראל: חברות שהוקמו ב-1951
קטגוריה:החברה הכלכלית לארץ ישראל
מנואל בדנס

**מנואל בדנס** (בספרדית: **Manuel Badenes**; 30 בנובמבר 1928 – 26 בנובמבר 2007) היה כדורגלן ספרדי, ששיחק בעמדת החלוץ.

## קריירת משחק

בדנס התחיל את הקריירה בקבוצת קאסטיון ב-1946. בעונתו הראשונה הקבוצה סיימה במקום האחרון וירדה לליגת המשנה, אך למרות זאת הוא כבש באותה עונה 4 שערים ב-10 משחקים, דבר שהוביל אותו לשחק בברצלונה. בשתי עונות במדי הקטאלונים כולל עונת השאלה לסרגוסה בנדס זכה בשני תוארי ליגה אך לרוב לא שיחק כשהוא כבש 6 שערים ב-14 משחקים במשך כשתי עונות. ב-1950 עבר לשחק בוולנסיה כמי שאמור לרשת את מקומו של שחקנה אדמונדו סוארס. הוא כבש במדיה 90 שערים ב-97 משחקים וזכה עימה בגביע הספרדי של עונת 1953/54, כשהוא כובש במשחק הגמר נגד ברצלונה. שנתיים קודם לכן בגמר הגביע כבש צמד נגדה, אך ולנסיה הפסידה לה 4–2. ב-1956 עבר בדנס לריאל וואיאדוליד בה זכה בתואר הפיצ'יצ'י של עונת 1957/58 בה כבש 19 שערים, בצוותא עם אלפרדו די סטפנו וריקרדו אלוס.

## תארים
;ברצלונה
*אליפות ספרד (2): 1947/48, 1948/49
*הגביע הלטיני: 1949
*קופה אווה דוארטה: 1948

;ולנסיה
*הגביע הספרדי: 1953/54

;אישיים
*תואר הפיצ'יצ'י: 1957/58

## קישורים חיצוניים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני קאסטיון
קטגוריה:כדורגלני ברצלונה
קטגוריה:כדורגלני ריאל סרגוסה
קטגוריה:כדורגלני ולנסיה
קטגוריה:כדורגלני ריאל ואיאדוליד
קטגוריה:כדורגלני ספורטינג חיחון
קטגוריה:קאסטיון דה לה פלאנה: כדורגלנים
קטגוריה:ספרדים שנולדו ב-1928
קטגוריה:ספרדים שנפטרו ב-2007
אברהם אבן קמניאל

**אברהם בן מאיר אבן קמניאל** (המאה ה-12; מוכר גם בשם: **אברהם בן מאיר**, או בשמו הערבי: **אבו אלחסאן אבן קמניאל**), היה רופא יהודי מהעיר סביליה שבספרד, שהוזמן על ידי שליט המורביטון עלי בן יוסוף בן תאשפין, לשרת כרופא במרקש שבמרוקו בירת האימפריה.

## קורות חיים
אברהם אבן קמניאל היה מטובי הרופאים בסביליה שבספרד, והוזמן על ידי שליט המורביטון עלי בן יוסוף בן תאשפין (1106-1143) לשרת כרופא בעיר מרקש שבמרוקו בירת האימפריה, חרף האיסור על מגורי יהודים במקום באותה התקופה. לצד עיסוקו כרופא היה בקי בכתיבת שירה. היה בקשרי ידידות עם המשורר והפילוסוף הנודע, רבי יהודה הלוי, ואלו החליפו ביניהם שירים שהקדישו זה לזה. במרקש הוא פגש את שלמה בן אל-מועאלם, גם הוא רופא ומשורר יהודי, חברם של רבי יהודה הלוי ורבי אברהם אבן עזרא ששיבחוהו בשיריהם. הרמב"ם מזכיר פעילות רפואית שעשו בן-מועלם ואבן קמניאל במלך, בתקופת מגוריהם בעיר מרקש.

### השקפתו הדתית
הפרשן הפילוסוף רבי יוסף בן יהודה אבן עקנין, כתב בחתימה לפירוש שלו על שיר השירים, כי אבן קמניאל תיאר בפניו כי "נשיא ממלכי המורביטון" סיפר לו, ששמע מרופא יהודי שהביאור לספר שיר השירים הוא לפי פשטן של דברים, אבן קמניאל גינה בחריפות את אותו הרופא בפני המלך, והסביר לו שדברים אלו נאמרו מתוך בורות.

## ראו גם
* מורביטון
* יהודה הלוי

## לקריאה נוספת
* חיים זאב הירשברג, **תולדות היהודים באפריקה הצפונית** א, עמוד 264, מוסד ביאליק, ירושלים תשכ"ה.

## הערות שוליים

קטגוריה:משוררים יהודים ספרדים
קטגוריה:רופאים יהודים ספרדים
קטגוריה:רופאים יהודים מרוקאים
קטגוריה:משוררים יהודים מרוקאים
קטגוריה:יהדות מרקש
קארל היינריך מלר

[ממוזער|[איזופוס]]
**קארל היינריך מֶלֶר** (בגרמנית: **Karl Heinrich Möller**; 1802, ברלין – 1882, ברלין) היה פסל גרמני.

## ביוגרפיה
מלר נולד בברלין. בשנת 1824 החל תא לימודיו באקדמיה לאמנות בברלין אצל אוגוסט קיס, עבד כסטודנט עד לשנת 1840 ואז הפך לעוזר של כריסטיאן דניאל ראוך, מלר סייע לראוך בשיקום עתיקות עבור ארמון סנסוסי.
מלר שהה בפריז עד לשנת 1855, עבד עם פרידריך אוגוסט שטילר על אלגוריה של טבע ומתמטיקה עבור אוניברסיטת קניגסברג שבמזרח פרוסיה, וחזר על יצירה זאת עבור האקדמיה של בודפשט.
מלר לימד החל משנת 1861 באקדמיה לאמנות בברלין, בשנת 1869 ובשנת 1879 ביקר באיטליה והמשיך ללמד עד שנת 1875.

עבודתו בגשר שלוסבריקה (גשר הארמון) היא אחת משמונה קבוצות של פסלים שפוסלו על ידי פסלים שונים על פי הצעתו   של קארל פרידריך שינקל המתארות את השלבים בחייו של לוחם מילדותו ועד נפילתו כגיבור בקרב, מלר פיסל בין השנים 1850–1846 את הפסל המתאר את אתנה המחמשת את הלוחם לקראת יציאתו הראשונה לקרב.

## קישורים חיצוניים

קטגוריה:פסלים גרמנים
קטגוריה:אמנים נאו-קלאסיים
קטגוריה:גרמנים שנולדו ב-1802
קטגוריה:גרמנים שנפטרו ב-1882
אוגוסט קיס

**אוגוסט קיס** (בגרמנית: **August Kiß**; 1802, פרובינציית שלזיה – 1865, ברלין) היה פסל גרמני.

## ביוגרפיה
למד באקדמיה הפרוסית לאמנות אצל כריסטיאן דניאל ראוך ואצל כריסטיאן פרידריך טיק ואצל קארל פרידריך שינקל.

קיס פיסל בעיקר בסגנון ניאו קלאסי: דיוקנאות, נושאים מיתולוגיים ונושאים אלגוריים.

בין תלמידיו: קארל היינריך מולר.

## גלריה

St. George and the Dragon by August Kiss.jpg|"ג'ורג' הקדוש הורג את הדרקון" ברובע ניקולאי בברלין
Amazone zu Pferde by August Kiss (Berlin, Altes Museum).jpg|אמזונה על גב סוס בכניסה למוזיאון הישן (ברלין)
Amazon PMA.JPG|אמזונה על גב סוס במוזיאון פילדלפיה לאמנות
Berlin Neues Museum Westtympanon August Kiss.JPG| גמלון של המוזיאון החדש (ברלין)


## קישורים חיצוניים

* 

קטגוריה:פסלים גרמנים
קטגוריה:גרמנים שנולדו ב-1802
קטגוריה:גרמנים שנפטרו ב-1865
ריינו (מתאבק)

**טרנס גוידו גרין** (באנגלית: **Terrance Guido Gerin**; נולד ב-7 באוקטובר 1975) הוא מתאבק אמריקאי, הידוע בשם הבמה **ריינו** (Rhyno).

## ביוגרפיה
גרין נולד בדטרויט והוא בעל שורשים איטלקיים. בספטמבר 1994 החל גרין להיאבק בבית ספר להיאבקות בוינדזור, אונטריו. בשנת 1995 רשם ארבע הופעות ב-WCW תחת שם הבמה "ריינו ריצ'רדס". לאחר מכן, הופיע כמה שנים במספר ארגוני היאבקות, ובין היתר רשם כמה הופעות ב-WWF (כיום ה-WWE) וגם ב-CWA, שם זכה פעמיים באליפות הזוגות.

בשנת 1999 הצטרף ל-ECW. באפריל 2000 זכה באליפות הטלוויזיה של ECW לאחר שניצח את טאג'ירי, באוגוסט הפסיד את התואר לקיד קאש, אך השיב לעצמו את התואר בחלוף 5 ימים. באירוע השלם וצפה Anarchy Rules הגן על התואר מול רוב ואן דאם. בינואר 2001 זכה ריינו באליפות העולם של ECW לאחר שניצח את הסאנדמן.

במרץ 2001 הצטרף ל-WWF. כחודש לאחר מכן זכה באליפות ההארדקור לאחר שגבר על קיין. בספטמבר של אותה השנה באירוע בלתי נסלח, גבר ריינו על טאג'ירי וזכה באליפות ארצות הברית. לאחר מכן, באותה השנה הוא נפצע בצווארו ולאחר כמעט שנה וחצי של שיקום חזר בפברואר 2003 לארגון, שכבר שינה את שמו ל-WWE והיה חלק מסמאקדאון. ברסלמניה 19 השתתף בקרב משולש על אליפות הזוגות של ה-WWE, כאשר הוא וכריס בנואה, הפסידו לקבוצת אנגל (צ'ארלי האס ושלטון בנג'מין). בשנת 2004 התאבק ריינו נגד בנואה על תואר אליפות ה-WWE, אך הפסיד לו. באפריל 2005 שוחרר מה-WWE, כאשר הופעתו האחרונה הייתה באירוע ECW One Night Stand, שבו הפסיד לסאבו.

בשנת 2005 הצטרף ל-TNA, שם זכה באליפות העולם של ה-NWA. לאחר מכן התאבק בארגוני היאבקות עצמאיים, ובין השנים 2011 ל-2013 התאבק ב-Ring of Honor.

בשנת 2015 חזר ל-WWE, כשהצטרף ל-NXT. בין השנים 2016 ל-2019 הופיע ריינו בתוכנית הראשית, בסמאקדאון ולאחר מכן ב-Raw. ברסלמניה 33, רסלמניה 34 ורסלמניה 35 השתתף ריינו בבאטל רויאל על הגביע לזכר אנדרה הענק. ביולי 2019 חזר ריינו לאימפקט רסלינג (TNA).

## קישורים חיצוניים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-WCW
קטגוריה:מתאבקי Impact Wrestling
קטגוריה:אמריקאים שנולדו ב-1975
Cuckoo

**Cuckoo** (בעברית: **קוּקִיָה**) הוא סינגל שהוקלט על ידי הזמרת הישראלית נטע ברזילי. השיר יצא לאור ב-16 במאי 2020, על ידי חברות התקליטים ברטלסמן מיוזיק גרופ וטדי הפקות, כסינגל החמישי מתוך מיני-אלבום הבכורה שלה, *[[Goody Bag]]*.

## רקע וכתיבה
השיר נכתב על ידי נטע ברזילי, קריסטה יאנגס וברט אליוט והופק על ידי ג'יי. אר. רותם ואליוט. השיר הוא בלדת פופ מיד-טמפו אשר הוקלטה במהלך סגר בביתה של ברזילי בעקבות התפרצות נגיף הקורונה בישראל. השיר הופק במסגרת משדר חלופי לאירוויזיון 2020, אשר בוטל בעקבות מגפת הקורונה, בשם "אירוויזיון: Europe Shine a Light", בו השתתפו כל 41 האמנים שהיו אמורים לייצג את ארצם בתחרות, כל אחד מביתו הפרטי. את השיר הציגה ברזילי באירוע. ברזילי סיפרה על השיר כי הוא "צד פגיע שמעולם לא נתתי לאף אחד לראות לפני כן".

לשיר יצאו שתי גרסאות, גרסת אולפן וגרסת תיבת נגינה בליווי וידאו קליפ.

## וידאו קליפ
ב-16 במאי 2020 יצא הווידאו קליפ הנלווה שצולם לגרסת תיבת הנגינה של השיר, בערוצי היוטיוב של ברזילי והאירוויזיון, בסמוך לצאת הסינגל, והוצג בבכורה לפני כן באירוע "אירוויזיון: Europe Shine a Light". הקליפ מלווה את גרסת תיבת הנגינה של השיר. בקליפ ניתן לראות את ברזילי מנגנת בכלי על מיטה, תוך שהיא שרה את מילות השיר. ב-12 ביוני יצא הווידאו קליפ הנלווה לגרסת האולפן של השיר.

## ביקורת

יוסי חרסונסקי סקר את השיר בחיוב, תוך שהעניק לו ציון של ארבעה כוכבי זהב וחצי מתוך חמישה ואמר כי "זהו השיר הכי יוצא דופן מבין השירים שנטע ברזילי הוציאה עד היום." בן שלו מהארץ סקר את השיר בחיוב אף הוא, ואמר כי "נטע ברזילי לא נשמעת כמו עצמה, וזו ברכה".

מגזין בילבורד האמריקאי הגדיר את השיר כ"בדיוק הכמות הנכונה של מלנכוליה עדינה שתתאים לתקופות שאנחנו עוברים בלי להתמסר לתאטרליות בכלל".

## מיקומי שיא

## היסטוריית יציאות לאור

## קישורים חיצוניים

* 
* 

## הערות שוליים

קטגוריה:שירי נטע ברזילי
קטגוריה:שירים באנגלית
קטגוריה:בלדות פופ
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת BMG רייטס מנג'מנט
צ'יזבט

**צ'יזבט** הוא סיפור דמיוני בעל אופי פולקלוריסטי עוד מתקופת הפלמ"ח, שהיה נהוג לספר בעבר בשעת הלילה סביב המדורה.

## אטימולוגיה
מקור המילה 'צ’יזבט' הוא במילה הערבית **كِذْبَات** (כִּדְ'בַּאת; כִּדְ'בְּ ביחיד) שפירושה כזבים. חלק מערביי ישראל הוגים את האות כַּאף כ-צַ'אף (בערבית מדוברת), ומהם הושאלה המילה 'צ’יזבט'.

## היסטוריה
המונח צ'יזבט היה נפוץ בקרב בני המושבות וראשוני הפלמ"ח, המורשת הקיבוצית ודור הפלמ"ח אימצו את מנהג סיפור ה'צ’יזבטים'.

הסיפורים היו בנויים מעלילה מפוברקת שהייתה בנויה מהווי תקופת המחתרות המרתקת את השומעים, אך בסיומה הגיעה שורת הפתעה המפוגגת את המתח, או מציגה את הסיפור כולו באור קומי. כך גם תיאר אותו הפזמונאי אבשלום כהן בשירו "הסבתא בנגב":

לרוב, העלילה הייתה בנויה סביב סיטואציות מהווי תקופת המחתרות. בהווי הפלמ"ח מצויים צ’יזבטים על המחלקה הערבית והמחלקה הגרמנית, על בני מרשק 'הפוליטרוק', על קרבות ועל 'סחיבות' מלולים, על דמויות מיוחדות, על בנות, על 'שפת הקודש' ועל עוד המון נושאים שהיו חלק מחייהם של לוחמי הפלמ"ח הצעירים.

רוב הסיפורים שהיו בעלי אופי פולקלוריסטי. תוכנם היה "אנטי מסורתי" והם היו אמורים לשקף את רוח דור הפלמ"ח הצעיר, שהתנער מרוח המסורת היהודית ולקח חלק בבניית הזהות הישראלית החדשה.

## אימה
כיום יש המקשרים את השם "צ'יזבט" דווקא לסיפורי אימה (כגון: 'צ’יזבטים' – אוסף של סיפורים מפחידים מתורגמים לעברית, 2016), ככל הנראה בעקבות המנהג לספר סיפורים מפחידים בעת הישיבה בלילה סביב מדורה, בניסיון ליצור בהלה למרות תוכנו הדמיוני בעליל של הסיפור.

## צ’יזבטים בדפוס
ה'צ'יזבטים' הועברו בדרך כלל בעל פה, אך ישנם כמה חיבורים/ליקוטים של 'צ'יזבטים' כתובים או משוכתבים.
*ילקוט הכזבים – הוא אוסף סיפורים שנערך על ידי דן בן אמוץ וחיים חפר ופורסם בשנת 1956 בהוצאת הקיבוץ המאוחד. בהקדמה מציין בן אמוץ את הקשר בין כזב וצ'יזבט ומסביר את ההבדל בין שקר, מתיחה וכזב:

*"לאהוב עד מוות" – דבורה עומר, 1980
*"זה הולך לכאוב בחגים" – אדם קיי, מתורגם הכורסה הוצאה לאור
*"בחיי" – פוצ'ו
*"תן חיוך" – "מיטב הכזבים שלא הכזיבו בעיתונות הצבאית", העורך בחר מאות צ'יזבטים שנבחרו מתוך כ-6000 שהתפרסמו בכתבי העת הצבאיים. זאב ענר, 1989, הוצאת משרד הביטחון
* "צ'יזבט" – שיר שכתב חיים חפר והלחין משה וילנסקי
* צ'מעו צ'יזבט, אוסף ציזבטים, ליקטה וסיפרה אורית שרייבר שטח, מרץ 2022, הוצאה פרטית

## ראו גם
* הצ'יזבטרון
* מי מפחד מהחושך?
* ספרות אימה
* קומזיץ

## קישורים חיצוניים

*הצ'יזבט באתר הפלמ"ח
*מספרים ש... – באתר תאגיד השידור הישראלי
*ילקוט הכזבים באתר ל"ג בעומר
*

## הערות שוליים

קטגוריה:מעשיות ואגדות
קטגוריה:פולקלור
קטגוריה:הפלמ"ח
חוסה לואיס רסנדס

**חוסה לואיס רסנדס** (בספרדית: **José Luis Reséndez**; נולד ב-14 באוקטובר 1978) הוא שחקן ודוגמן מקסיקני.

## ביוגרפיה
רסנדס נולד במונטריי. מגיל צעיר החל לעסוק בדרמה והופיע בתיאטרון בעירו.

ב-2001 החל להופיע בטלנובלות והופיע בין היתר בטלנובלה "Los herederos del Monte", לצד גבריאל סוטו.

ב-2002 שיחק בסרט הנעורים "Punto y aparte".

ב-2003 זכה ב-"El Modelo México", תחרות יופי לאומית לגברים. בעקבות כך היה נציג מקסיקו במר עולם 2003, וסיים בחמישייה הראשונה.

בסוף 2003 השתתף בגרסה המקסיקנית של תוכנית המציאות "האח הגדול VIP".

בשנת 2005 שיחק בטלנובלה "אם חורגת" בדמותו של גרקו מונטס. 

בשנת 2007 שיחק בטלנובלה "*[[שיכורה מאהבה]]*" את הדמות של הילאריו; הטלנובלה היא רימייק מקסיקני לטלנובלה הקולומביאנית "קפה בניחוח אישה" משנת 1994.

ב-2007 ו-2009 הופיע בשלושה פרקים של "בטי".

בשנים 2009–2010 שיחק בטלנובלה "זיקיות".

בשנת 2011 גילם את הנבל הראשי בטלנובלה "האחים דל מונטה".

בשנים 2012–2013 גילם עורך דין מיליונר בטלנובלה "לב אמיץ", טלנובלה בספרדית שהופקה על ידי רשת השידור האמריקאית "טלמונדו".

ב-2013 שיחק את התפקיד הראשי של פועל עני אשר הגיבורה עוזבת למענו את חברה העשיר ב-"Dama y obrero", טלנובלה אמריקאית המבוססת על פורמט צ'יליאני.

הוא היה מועמד פעמיים לפרס הטלוויזיה המקסיקני "Premios TVyNovelas" והיה מועמד פעמיים לפרס "Your World Awards" המוענק על ידי טלמונדו.

## קישורים חיצוניים

קטגוריה:שחקני קולנוע וטלוויזיה מקסיקנים
קטגוריה:דוגמנים מקסיקנים
קטגוריה:משתתפים בתחרות מר עולם
קטגוריה:מתחרי האח הגדול
קטגוריה:מקסיקנים שנולדו ב-1978
ויל פרדו

**ויליאם אדוארד "ויל" פרדו** (באנגלית: **William Edward "Will" Perdue**; נולד ב-29 באוגוסט 1965) הוא כדורסלן עבר אמריקאי, אשר שיחק בליגת ה-NBA בין השנים 1988–2001. בעונות – זכה ב-3 אליפויות NBA רצופות כשחקן שיקגו בולס, ובעונת  זכה באליפות נוספת כשחקן סן אנטוניו ספרס. ממוצעיו הכוללים לאורך 13 עונותיו בליגה הם 4.7 נקודות ו-4.9 ריבאונדים למשחק.

## קריירת מכללות
פרדו נולד בעיר מלבורן שבפלורידה, ובין השנים 1983–1988 למד באוניברסיטת ואנדרבילט אשר בנאשוויל, טנסי. בעונת 1987/1988 רשם ממוצעים של 18.3 נקודות ו-10.1 ריבאונדים למשחק עבור קבוצת הכדורסל של האוניברסיטה, והוביל אותה להעפלתה השנייה אי פעם לשלב שמינית גמר טורניר אליפות המכללות (NCAA Sweet Sixteen). במשחק שמינית הגמר הפסידה ואנדרבילט בתוצאה 64–77 לאוניברסיטת קנזס, וזו המשיכה לזכייה באליפות הטורניר. בסיום עונה זו זכה פרדו בפרס שחקן העונה של המחוז הדרום-מזרחי (SEC).

## קריירת משחק מקצועית
בדראפט ה-NBA 1988 נבחר פרדו על ידי שיקגו בולס, בבחירה ה-11. בעונות  עד  זכה עם הבולס ב-3 אליפויות רצופות, כמחליפו מהספסל של הסנטר ביל קרטרייט. בעונת  שימש לראשונה כשחקן חמישייה קבוע, העמיד ממוצעים של 8.0 נקודות ו-6.7 ריבאונדים למשחק, וסייע לשיקגו להשיג 47 ניצחונות בהיעדרו של כוכב הקבוצה מייקל ג'ורדן אשר פרש ממשחק.

באוקטובר 1995 הועבר פרדו בטרייד לסן אנטוניו ספרס, בתמורה לדניס רודמן. בעונת  קבע שיאי קריירה של 8.7 נקודות ו-9.8 ריבאונדים בממוצע למשחק. בעונת  זכה עם הספרס באליפות הראשונה בתולדות המועדון, והרביעית בקריירה שלו, כמחליפו מהספסל של דייוויד רובינסון.

בקיץ 1999 חזר לשחק עבור שיקגו בולס, ובעונת  עבר לפורטלנד טרייל בלייזרס. לאחר עונה אחת בפורטלנד פרש פרדו ממשחק, בגיל 35.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אמריקאים
קטגוריה:פלורידה: כדורסלנים
קטגוריה:כדורסלני אוניברסיטת ואנדרבילט
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני סן אנטוניו ספרס
קטגוריה:כדורסלני פורטלנד טרייל בלייזרס
קטגוריה:אמריקאים שנולדו ב-1965
תהילים י"ב

**תהילים י"ב** הוא המזמור השנים עשר של ספר תהילים. המזמור חתום בידי דוד, ומלין על המוסר הירוד של האנשים בדורו. 

המזמור מתחיל במילים למנצח על **השמינית** שהוא לדעת פרשנים רבים כלי נגינה בעל שמונה מיתרים או לחן בן שמונה קולות.

## תוכן המזמור
החלק הראשון של המזמור (פסוקים ב-ה) מתאר האנשים רחוקים מן האמת ומלאים בשקר, והחלק השני (פסוקים ו-ט) מתאר את תשועת העניים והמסכנים, ומוסיף תפילה שה' יושיע אותם.

## המזמור בתפילה
* על פי מסכת סופרים זהו המזמור של שמיני עצרת. בהתאם לכך, הוא נאמר בנוסח הספרדים בתפילת ערבית, ולפי מנהג הגר"א משמש ביום זה כשיר של יום.

## המזמור בתרבות
הקנטטה Ach Gott, vom Himmel sieh darein, רי"ב 2 הולחנה יוהאן סבסטיאן באך בשנת 1724, לכבוד יום ראשון השני אחרי חג השילוש, בהתבסס על כוראל אשר חובר על ידי מרטין לותר בשנת 1524 כפרפרזה למזמור.

## קישורים חיצוניים

## הערות שוליים

יב
קטגוריה:שיר של יום
משרד ההתיישבות והמשימות הלאומיות

**משרד ההתיישבות והמשימות הלאומיות** הוא משרד ממשלתי ישראלי שהוקם בשנת 2020 ואמון על נושא החטיבה להתיישבות והשירות הלאומי.

## היסטוריה
בשנת 2020, בצל מצוקת חלוקת התיקים בין המפלגות בממשלת ישראל השלושים וחמש, הציע ראש הממשלה בנימין נתניהו להקים משרד לענייני התיישבות, והקמת המשרד אושרה על ידי הממשלה, כחלק ממהלך של הקמת שישה משרדי ממשלה חדשים.

ב-16 במאי 2020 הציע נתניהו את המשרד לחברת הכנסת ציפי חוטובלי, וזו הסכימה למינוי. חוטובלי התפטרה באוגוסט 2020 והתמנתה לשגרירת ישראל בלונדון. במקומה מונה צחי הנגבי לשר ההתיישבות.

בעת הקמת ממשלת ישראל השלושים ושש לא מונה שר למשרד, מכיוון שבנט התחייב לפני הבחירות לתת לחגית משה או למי מטעמה תפקיד שר ומנגד התחייב למנות את ניר אורבך לתפקיד.

ב-29 בדצמבר 2022, עם הקמת הממשלה ה-37, מונתה אורית סטרוק לתפקיד שרת ההתיישבות. בהתאם להסכם הקואליציוני שנחתם בין סיעות הליכוד והציונות הדתית, שונה שם המשרד ל"משרד ההתיישבות והמשימות הלאומיות" והועברו אליו תחומי פעולה רבים ממשרדים אחרים. ב-19 בפברואר 2023 החליטה הממשלה על שינוי שם המשרד והעברה אליה של האגף לתרבות יהודית ממשרד החינוך ואת מנהלת זהות יהודית מהמשרד לשירותי דת.

## יחידות המשרד
* **האגף לתכנון ובקרה**: מתכלל את פעילותה של החטיבה להתיישבות של ההסתדרות הציונית העולמית, המשמשת כזרוע המבצעת של ממשלת ישראל בהקמת וביסוס ההתנחלויות הכפריות ביהודה שומרון והגולן (ובעבר גם בסיני ובחבל עזה), ומאז שנת 2004 גם בנגב ובגליל. עד 2020 היה האגף אגף במשרד החקלאות.
* **[[רשות השירות הלאומי-אזרחי]]**: הגוף הממשלתי המרכז תחתיו את כלל הטיפול בנושא השירות הלאומי-אזרחי בישראל.
* **אגף ה[[מכינה קדם-צבאית|מכינות קדם-צבאיות]]**: אחראי על ההכרה במכינות קדם-צבאיות לפי חוק המכינות הקדם-צבאיות. בעבר נכלל במשרד החינוך.
* **האגף לתרבות יהודית**: אחראי על הפצת התרבות היהודית במערכת החינוך. בעבר נכלל במשרד החינוך.
* **מנהלת זהות יהודית**: מקדמת ומתקצבת פרויקטים שנועדו לחזק את הזהות היהודית ולהנגיש את היהדות לאזרחים. בעבר נכללה במשרד לשירותי דת.
* **אגף קהילות משימתיות**: אחראי על מתן תמיכות וליווי לגרעינים משימתיים ברחבי הארץ. הגרעינים פועלים תחת רשתות כגון - דרור ישראל, בני עקיבא, האיחוד החקלאי ועוד. הגרעינים הם קהילות של רווקים ומשפחות הפועלות בפריפריה הגאוגרפית והחברתית במגוון פעילויות למען החברה והרשות המקומית בהם הם מתגוררים. הגרעינים מייצגים את כלל מגזרי החברה הישראלית ומהווים מנוע צמיחה קהילתי, חברתי וכלכלי. .

## שרי המשרד

## מנכ"לי משרד ההתיישבות

## קישורים חיצוניים
* 

* 
* 

## הערות שוליים

*
התיישבות
התיישבות
קטגוריה:שירות לאומי
מימוזה (קוקטייל)

**מימוזה** (באנגלית: **Mimosa**) הוא קוקטייל המוכר רשמית על ידי איגוד הברמנים הבינלאומי המורכב משמפניה (או יין מבעבע אחר) ומיץ הדרים צונן, בדרך כלל מיץ תפוזים, אלא אם צוין אחרת. באופן מסורתי הוא מוגש בכוס שמפניה גבוהה ונפוץ בארוחות בראנץ', בחתונות, או כחלק משירותי עסקים או מחלקה ראשונה בחלק מחברות רכבת וחברות תעופה. יחס הערבוב של "המימוזה הקלאסית" שונה בהתאם למקור.

## היסטוריה
הקוקטייל נקרא על שם צמח  (*Acacia dealbata*) שבאנגלית מכונה גם "מימוזה", אשר פרחיה צהובים כצבע הקוקטייל. השילוב של יין מבעבע ומיץ תפוזים נצרך במשך מאות שנים בספרד, במיוחד נוכח שפע בתפוזים, בקאווה וביינות מבעבעים אחרים, כמו למשל בוולנסיה, קאסטיון, אליקנטה וקטלוניה. יין מבעבע נצרך גם בשילוב עם מיצי פירות אחרים כמו תפוחים, ענבים ופירות אחרים. ישנן מספר תאוריות שגויות לגבי מקורו של קוקטייל זה. תאוריה אחת כזו היא שהוא הומצא בערך בשנת 1900 בבית מלון בים התיכון.

## וריאציות
הקוקטייל באקס פיז (Buck's Fizz) הוא קוקטייל מסוג דומה, שהומצא כמה שנים קודם לכן בלונדון, שיש בו שמפניה פי שניים ממיץ התפוזים (כלומר שונה ממימוזה רק ביחס המרכיבים).

## קישורים חיצוניים

## הערות שוליים

קטגוריה:קוקטיילים
לונדון בריד

**לונדון בריד** (באנגלית: **London Breed**; נולדה ב-11 באוגוסט 1974) היא פוליטיקאית אמריקאית, חברת המפלגה הדמוקרטית, כיהנה כראש עיריית סן פרנסיסקו.

## ביוגרפיה
בריד נולדה בסן פרנסיסקו. היא סיימה תואר ראשון במדע המדינה ושירות ציבורי באוניברסיטת קליפורניה בדייוויס ותואר שני במנהל ציבורי באוניברסיטת סן פרנסיסקו. היא החלה לעבוד בעיריית סן פרנסיסקו בתקופת כהונתו של ראש העיר וילי בראון. בנובמבר 2012 נבחרה למועצת המפקחים של סן פרנסיסקו, ושימשה בתפקיד מינואר 2013. כיושבת ראש המועצה מונתה בדצמבר 2017 לראש העירייה בפועל, בעקבות מותו של ראש העיר אד לי. בבחירות המיוחדות שנערכו ביוני 2018 נבחרה לראשות העיר למשך תום הכהונה המקורית של לי, ובנובמבר 2019 נבחרה לתקופת כהונה מלאה. בריד הייתה האישה השחורה הראשונה בתפקיד, והאישה השנייה בתפקיד אחרי הסנאטורית דיאן פיינסטין. בבחירות לראשות העיר שנערכו בנובמבר 2024 הפסידה לדניאל לורי.

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:ראשי עיריית סן פרנסיסקו
קטגוריה:פוליטיקאיות אמריקאיות
קטגוריה:בוגרות אוניברסיטת קליפורניה בדייוויס
קטגוריה:בוגרי אוניברסיטת קליפורניה בדייוויס
קטגוריה:בוגרות אוניברסיטת סן פרנסיסקו
קטגוריה:בוגרי אוניברסיטת סן פרנסיסקו
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
סיטרואן LN/LNA

**סיטרואן LN/LNA** (בצרפתית: **Citroën LN/LNA**) הם דגמים של מכונית סופרמיני מתוצרת יצרנית הרכב הצרפתית **[[סיטרואן]]**, חברת בת של קבוצת PSA אשר יוצרה בין השנים 1986–1976.

בצרפת הדגם יוצר באמצעות PSA Aulnay-sous-Bois Plant , ובספרד באמצעות PSA Vigo Plant .

## סיטרואן LN/LNA
* יוצרו 353,383 יחידות
* 3 דלתות האצ'בק
* 5 נוסעים
* מנוע קדמי
* סוג הנעה: הנעה קדמית
* מנוע בנזין
### סיטרואן LA

* יוצר בין השנים 1978-1978
* יוצרו 129,611 יחידות

### סיטרואן LNA

* יוצר בין השנים 1978–1986
* יוצרו 223,772 יחידות

## תמונות

קובץ:Citroen LN bleu.jpg | סיטרואן LA
קובץ:Citroen ln 334.png | סיטרואן LA
קובץ:Citroen Ln la Pieta' 2.jpg | סיטרואן LA
קובץ:Citroen LN back.JPG | סיטרואן LA



קובץ:Citroen LN rear three quarters French plates nb.JPG| "סיטרואן LNA", שנת 1983
קובץ:Citroen LNA 11E (11517723466).jpg| סיטרואן LNA
קובץ:Citroen LNA 11 1982 (16464691935).jpg| סיטרואן LNA, שנת 1982
קובץ:LNA Cannelle en 11RE.jpg| סיטרואן LNA


## ראו גם
* סיטרואן

## קישורים חיצוניים

## הערות שוליים

קטגוריה:דגמי מכוניות שהושקו ב-1976
קטגוריה:מכוניות סופרמיני
LN/LNA
קטגוריה:מכוניות צרפתיות
קטגוריה:כלי רכב המיוצרים בספרד
איילמר האנטר-וסטון

**איילמר גולד האנטר-וסטון** (באנגלית: **Aylmer Gould Hunter-Weston**; 23 בספטמבר 1864 - 18 במרץ 1940) היה גנרל בריטי וחבר הפרלמנט.

"האנטר-באנטר" - כפי שכונה בצבא - הוביל את הדיוויזיה ה-29 במלחמת העולם הראשונה, אחר כך את הקורפוס ה-8 ב-1915 במשלחת הכושלת לגליפולי ולאחר מכן בחזית המערבית. הוא היה אחד הגנרלים הידועים ביותר של הצבא הבריטי בתקופתו ונחשב לאקסצנטרי במיוחד. האנטר-וסטון נחשב לאב-טיפוס של "הגנרלים החמורים" הבריטיים הבלתי-מוכשרים. אוזלת היד של הקצונה הבריטית התבררה במיוחד בראשית מלחמת העולם הראשונה, אז האנטר-וסטון דגל במתקפה לאור היום. זה גרם לאובדן גדול בקרב הכוחות, מכיוון שהמגינים יכלו בקלות להדוף את ההתקפה מעמדותיהם המבוססות.

## ביוגרפיה
### ראשית חייו
האנטר-וסטון נולד ב-23 בספטמבר 1864 בטירת האנטרסטון, ובשנת 1884 הצטרף לחיל ההנדסה המלכותי ושירת בתפקידי פיקוד ומטה במקומות שונים. הוא שירת תחילה בהודו, שם הוא נפצע, לאחר מכן שירת במטהו של קיצ'נר בדיכוי ההתקוממות המהדית בסודאן ובהמשך הוא נטל חלק במלחמת הבורים.

לאחר תפקידים שונים במטה הכללי הוא מונה לעוזר מנהל ההכשרה הצבאית במשרד המלחמה וקיבל את תואר אביר מסדר האמבט בשנת 1911.

### מלחמת העולם הראשונה
עם פרוץ מלחמת העולם הראשונה מונה האנטר-וסטון למפקד חטיבת הרגלים ה-11, אשר הייתה חלק מהדיוויזיה ה-4, שנפרשה עם חיל המשלוח הבריטי בצרפת, והוא פיקד עליה במהלך הקרב הראשון על המארן ובקרב איפר הראשון.

ימין|ממוזער|250px|איילמר האנטר-וסטון בגליפולי 1915
כאשר החלו ההכנות למשלחת הצרפתית-בריטית לגליפולי בפיקודו של סר איאן המילטון באביב 1915, קיבל האנטר-וסטון את פיקוד הדיוויזיה ה-29 שהוקמה ב-10 בינואר 1915. עם 12 הגדודים שלו הוא היה אמור לשאת את חלקה הגדול של ההתקפה על גליפולי.

הנחיתה בכף הלס, בקצה המערבי הקיצוני של חצי האי גליפולי, ב-25 באפריל 1915 הסתיימה במרחץ דמים עבור החיילים הבריטים, אשר האנטר-וסטון, שלא הצליח לנצל את ההישגים שלו, היה אחראי לו, והדיוויזיה לא הגיעה ליעדה בקריתיה. בחודשים שלאחר מכן התחזקו הכוחות הבריטיים והאנטר-וסטון הועלה לדרגת לוטננט גנרל, ומונה למפקד הקורפוס ה-8 שהוקם בגליפולי ב-24 במאי.

ביולי 1915 הוחזר שוב האנטר-וסטון לבריטניה בגלל מכת שמש ומאמץ יתר, שם הוא נבחר לבית הנבחרים מטעם מחוז צפון איירשייר באוקטובר 1916.

בינתיים חזר האנטר-וסטון לתפקידו כמפקד הקורפוס השמיני, שמאז ביטול המבצע הלא מוצלח בגליפולי שהה בצרפת. עם הקורפוס הזה הוא השתתף במתקפת הסום ב-1 ביולי 1916. הקורפוס לא השיג אף אחד ממטרותיו, אך ספג את האבדות הגדולות ביותר. כישלון זה מיוחס ברובו גם לחוסר הכישרון של האנטר-וסטון, שגרם לשני מוקשים להתפוצץ בטרם עת, והזהיר את הגרמנים מפני מתקפת הרגלים הממשמשת ובאה.

### אחרית חייו
שמאל|ממוזער|250px|טירת האנטרסטון, איירשייר, סקוטלנד
לאחר פירוק הקורפוס שלו בשנת 1918, עזב הגנרל האנטר-וסטון את הצבא בשנה שלאחר מכן ורק התמסר לקריירה הפוליטית שלו. הוא היה חבר בבית התחתון במשך 27 שנים, עד לשנת 1935.

סר האנטר-וסטון מת ללא ילדים בגיל 75 ב-18 במרץ 1940, מנפילה מצריח בטירה שלו בהאנטרסטון, איירשייר. אלמנתו נפטרה בשנת 1954.

## קישורים חיצוניים

קטגוריה:מעוטרי אות השירות המצוין
קטגוריה:מסדר האמבט: אבירים וגבירות מפקדים
קטגוריה:גנרלים בריטים במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:חברי הפרלמנט של הממלכה המאוחדת
קטגוריה:בריטים שנולדו ב-1864
קטגוריה:בריטים שנפטרו ב-1940
משרד ראש הממשלה החלופי

**משרד ראש הממשלה החלופי** היה משרד ממשלתי ומקום לשכתו של ראש הממשלה החלופי. המשרד פעל בממשלת ישראל השלושים וחמש ובממשלת ישראל השלושים ושש.

## הקמת המשרד
בשנת 2020, עם הקמת ממשלת החילופים הראשונה, החליטה הממשלה על הקמת משרד ראש הממשלה החלופי.

המשרד כולל מנכ"ל, לשכה ויועצים בדומה ללשכת ראש הממשלה, והוא נועד לניהול אדמיניסטרטיבי ופוליטי של הממשלה.

## ראשי הממשלה החלופיים

## מנכ"לי משרד ראש הממשלה החלופי

## ראו גם
* משרד ראש הממשלה
* ממשלת חילופים

## ביאורים

## הערות שוליים

ראש הממשלה החלופי
קטגוריה:משרדי ממשלה שהוקמו בממשלת ישראל ה-35
תהילים י"ד

**תהילים י"ד** הוא המזמור הארבעה עשר של ספר תהילים. המזמור חתום בידי דוד, והוא עוסק בתלונה על אנשים מושחתים ששולטים בעולם. המזמור כולו חוזר ומופיע בשינויים קלים בתהילים נ"ג.

## מבנה המזמור ותוכנו
מזמור י"ד מורכב משבעה פסוקים ומחולק לשלושה חלקים:

פסוקים א-ג: המשורר מלין על הרשעים והנבלים.

פסוקים ד-ו: המשורר מזהיר מפני מידת הדין.

פסוק ז: המשורר מצפה לישועת ישראל מיד השונאים.

החוקרים נחלקו האם הרשעים שבמזמור הם גויים, או יהודים שפועלים שלא כשורה. רש"י מפרש על פי המדרש שמזמור זה נאמר על נבוכדנצאר (ומזמור נ"ג המקביל נאמר על טיטוס).

המזמור חותם קבוצת מזמורים שהחלה במזמור ט', שבה מתאר המשורר את כוחם של הרשעים, מתלונן על הצלחתם ומביע תקווה שבסופו של דבר יבוא העונש על הרשעים, והסובלים מהם יצאו לחופשי.

## המזמור ביהדות
*פסוק ז' נאמר כחלק מהתפילה הנאמרת בסיום אמירת תהילים.

## קישורים חיצוניים

*תהילים י"ד באנגלית ובעברית באתר מכון ממרא
## הערות שוליים

יד
הוד בצר

**הוד בצר** (נולד ב־1969) הוא אלוף-משנה במילואים ואיש ניהול ישראלי. שימש בעבר כמנכ"ל משרד ראש הממשלה החלופי.

## ביוגרפיה
בצר נולד בשנת 1969, לאביו ד"ר צבי בצר, בן לניצולי שואה, חוקר לשון בכיר ומרצה באוניברסיטת בר-אילן, ולאימו ברוריה.

בצר הוא בעל תואר ראשון ושני במדעי החברה ותואר שני במנהל עסקים (התמחות במימון). למד בישיבת ההסדר אור עציון אצל הרב חיים דרוקמן.

בצר התגייס לחיל השריון ומאוחר יותר, יצא לקורס קצינים. בתקופת שירות כסמג"ד נפצע באורח קשה בתאונת דרכים, ולאחר תקופת שיקום חזר לשרת בתפקידי מטה. במהלך שירותו הצבאי שימש בצר בתפקידים רבים. בהם, קצין אג"ם באוגדת מילואים, תפקידים בפיקוד הצפון וראש ענף ארגון יבשה באגף התכנון בצה"ל.

בעת שירותו בצה"ל החלה היכרותו של בצר עם בני גנץ בשנת 2002, כשזה האחרון היה מפקד פיקוד הצפון. בשנת 2005 מינה גנץ את בצר לעוזרו כראש מפקדת זרוע היבשה. בהמשך היה ראש מטה הרבנות הצבאית תחת הרב רפי פרץ.

לאחר מינוי גנץ לרמטכ"ל בפברואר 2011, מינה את בצר לעוזרו.

בשנת 2015, לאחר שגנץ סיים את תפקידו כרמטכ"ל והשתחרר מצה"ל, הוצע לבצר להתמנות למזכיר הצבאי לנשיא המדינה, אך משעה שהמינוי לא צלח, השתחרר מצה"ל.

### לאחר השירות בצה"ל
לאחר שחרורו עבד בצר בחברת הבנייה רמי שבירו כמנהל קניון כפר סבא, ובהמשך, כמנהל הנכסים בחברה.

בשנת 2019 התמנה למנהל לשכתו של גנץ כיו"ר מפלגת חוסן לישראל.

בנובמבר 2020 אישרה ממשלת ישראל השלושים וחמש את מינויו לתפקיד מנכ"ל משרד ראש הממשלה החלופי. ב-14 ביוני 2021 סיים את תפקידו כמנכ"ל המשרד עם סיום כהונתו של גנץ כראש הממשלה החלופי.

בינואר 2022 החל לעבוד כמשנה למנכ"ל בחברת אאורה השקעות.

עם פרוץ מלחמת חרבות ברזל, גויס בצר למילואים, ופיקד מטעם צה"ל, בשיתוף משטרת ישראל ומשרדי הממשלה, על מתחם הטיפול בחללים האזרחיים במחנה שורה.

## חיים אישיים
בצר מתגורר עם משפחתו באלקנה. הוא נשוי לעידית ואב לשישה. חמיו ראובן שמרלינג, נרצח בידי מחבלים באוקטובר 2017.

## קישורים חיצוניים

## הערות שוליים

קטגוריה:מנכ"לי משרד ראש הממשלה החלופי
קטגוריה:בוגרי ישיבת אור עציון
קטגוריה:אלופי-משנה בצה"ל
קטגוריה:עוזרי הרמטכ"ל
קטגוריה:אלקנה: אישים
קטגוריה:נפגעי תאונות דרכים בישראל
קטגוריה:ישראלים שנולדו ב-1969
ריי סקוט

**ג'ון ריימונד "ריי" סקוט** (באנגלית: **John Raymond "Ray" Scott**; נולד ב-12 ביולי 1938) הוא כדורסלן ומאמן עבר אמריקאי, אשר שיחק בליגות ה-NBA וה-ABA בין השנים 1961–1972. ממוצעיו הכוללים לאורך 11 עונותיו בשתי הליגות הם 14.3 נקודות, 9.8 ריבאונדים ו-2.2 אסיסטים למשחק.

בין השנים 1972–1976 שימש כמאמן הראשי של קבוצת דטרויט פיסטונס, ובעונת  זכה בפרס מאמן השנה ב-NBA.

## קריירת משחק
בדראפט ה-NBA 1961 נבחר סקוט על ידי דטרויט פיסטונס, בבחירה הרביעית. לאורך עונת הרוקי שלו קלע 13.3 נקודות והוריד 11.5 ריבאונדים למשחק, ובפלייאוף של אותה עונה סייע לפיסטונס להעפיל לגמר האזור המערבי עם ממוצעים של 17.3 נקודות ו-14.5 ריבאונדים למשחק. ב-4 העונות הבאות העמיד ממוצעים של 16.8 נקודות ו-10.8 ריבאונדים למשחק עבור הפיסטונס, אך לאורך התקופה השיגה קבוצתו 110 ניצחונות בלבד (34.4%).

בינואר 1967 הועבר לבולטימור בולטס במסגרת טרייד משולש, בו רודי לרוסו נשלח לפיסטונס, בעוד מל קאונטס נשלח ללוס אנג'לס לייקרס. בעונת  קלע 11.8 נקודות בממוצע למשחק עבור הבולטס, אשר סיימו את העונה עם המאזן הטוב ביותר בליגה; 57–25. באופן מפתיע, ועל אף יתרון הביתיות בו החזיקה, הובסה בולטימור בתוצאה 0–4 כבר בסיבוב הפלייאוף הראשון, על ידי ניו יורק ניקס.

בדראפט ההרחבה של שנת 1970 נבחר על ידי באפלו ברייבס, אך בחר לשחק עבור קבוצת וירג'יניה סקוויירס מליגת ה-ABA. בשתי עונותיו ב-ABA קלע 11.4 נקודות בממוצע למשחק, ובשתיהן הודח עם הסקוויירס בגמר האזור המזרחי.

## קריירת אימון
לקראת עונת  מונה לעוזר מאמן בדטרויט פיסטונס, תחת ארל לויד, ולאחר שבעה משחקים החליף אותו כמאמן הראשי של הקבוצה. בעונה העוקבת הוליך את דטרויט למאזן הניצחונות הטוב בתולדותיה, 52–30, ולהעפלתה הראשונה מזה 6 שנים לשלב הפלייאוף. בסדרת חצי גמר המערב הצטיינו כוכבי הקבוצה בוב לניר ודייב בינג, אך בסופו של דבר הפסידו הפיסטונס מול שיקגו בולס בתוצאה 3–4. בסיום העונה זכה סקוט בפרס מאמן השנה. בעונת  הודחה הקבוצה בסיבוב הפלייאוף הראשון, ולאחר שפתחה את עונת  עם 17 ניצחונות מ-42 משחקים פיטרה את סקוט מתפקידו, ומינתה במקומו את עוזרו הרב בראון.

בין השנים 1976–1979 אימן את קבוצת הכדורסל של אוניברסיטת מזרח מישיגן. בשלוש עונותיו בתפקיד רשמה הקבוצה מאזן כולל של 29 ניצחונות ו-52 הפסדים.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת פורטלנד
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני בולטימור בולטס (1963–1973)
קטגוריה:כדורסלני ליגת ה-ABA
קטגוריה:מאמני כדורסל אמריקאים
קטגוריה:מאמני דטרויט פיסטונס
קטגוריה:זוכי פרס מאמן השנה ב-NBA
קטגוריה:אמריקאים שנולדו ב-1938
סלט עוף

**סלט עוף** הוא כל סלט עם עוף כמרכיב עיקרי. מרכיבים נפוצים אחרים עשויים לכלול מיונז, ביצה קשה, סלרי, בצל, פלפל, חמוצים ועוד מגוון של רטבים כמו חרדל.

## תיאור
בארצות הברית, "סלט עוף" מתייחס לכל סלט עם עוף, או לסלט מעורב ספציפי המורכב בעיקר מבשר עוף קצוץ ורוטב, כמו מיונז, או גבינת שמנת. כמו סלט טונה וסלט ביצים, ניתן להגיש אותו על גבי חסה, עגבנייה, אבוקדו, או שילוב כלשהו. סלט זה עשוי לשמש גם לכריכים. בדרך כלל הוא עשוי עם שאריות עוף מבושל או משומר. ניתן להתייחס גם לסלט גינה עם עוף מטוגן, בגריל או צלוי (בדרך כלל חתוך או חתוך לקוביות) מלמעלה.

באירופה ובאסיה ניתן להכין את הסלט על ידי מספר רב של כבישות, או ללא רוטב כלל, ומרכיבי הסלט יכולים להשתנות מעלים וירקות מסורתיים, לפסטות, קוסקוס, נודלס או אורז.

אחת הצורות האמריקאיות הראשונות של סלט עוף הוגשה על ידי Town Meats בוויקפילד, רוד איילנד, בשנת 1863. הבעלים המקורי, ליאם גריי, ערבב את שאריות העוף שלו עם מיונז, טרגון וענבים. מה שנהפך למנה פופולרית כל כך ששוק הבשר הוסב למעדנייה.
ממוזער|כריך סלט עוף

## ראו גם
* סלט
* בשר עוף

## קישורים חיצוניים

## הערות שוליים

קטגוריה:כריכים
עוף
קטגוריה:מאכלי עוף
הספרן

**הספרן** הוא ציורו של ג'וזפה ארצ'ימבולדו, ציור שמן על קנבס, המוצג באוסף טירת סקוקלוסטר  בשוודיה. ההשערה המקובלת היא כי זהו דיוקנו של וולפגנג לציוס , היסטוריון חוקר התקופה הקלאסית בחצר הקיסרים הרומים הקדושים של בית הבסבורג.

ארצ'ימבולדו שימש צייר הדיוקנאות הרשמי של הקיסר פרדיננד הראשון החל מ-1562 ולאחר מכן המשיך בתפקיד תחת מקסימיליאן השני ורודולף השני. "הספרן" נמנה עם סדרת ציורים שצייר ארצ'ימבולדו, המתארים את בני חצר המלוכה של מקסימיליאן השני. אוצרי טירת סקוקלוסטר מתארכים את הציור לשנת 1562, אם כי מקורות רבים אחרים מתארכים אותו לשנת 1566 לערך. ב-1957 היה ההיסטוריון סוון אלפונס הראשון להגיע לכלל מסקנה כי "הספרן" היה למעשה דיוקנו של וולפגנג לציוס.

ארצ'ימבולדו יצר דיוקנאות רבים על ידי צירוף עצמים שונים כמו פירות, ירקות או פרחים, ובמקרה זה ספרים. העצמים שנבחרו היו לרוב קשורים לחייו של האדם או למאפייניו. "הספרן" נתפס גם כמחווה למקצוע הספרנות ולשדרת המשכילים, אך בעת ובעונה אחת גם כתיאור סאטירי של אלו. קיי סי אלהרד מציג גישה שונה לפירוש הציור, ומציע כי המסר החבוי בעבודה הוא דווקא פרודיה על "אספני ספרים חומרניים שמתעניינים יותר ברכישת ספרים מאשר בקריאתם". לדבריו של אלהרד, בציור חסרה התייחסות למספר מאפיינים בולטים של מקצוע הספרנות, כמו סימנים כאלו או אחרים לסידור ומיון הספרים. הוא מוסיף וגורס כי הציור מתמקד במאפייניים החומריים של הספרים ולא בתוכנם, ובכך הדבר מחזק את ההתייחסות האפשרית לאספנים דווקא, ולא בהכרח לספרנים או לאנשי רוח.

אלהרד מציין כי "הספרן" היווה נקודת ציון מרכזית ב"היסטוריה החזותית של תיאור מקצוע הספרנות". אם כי, כותרתו המקורית של הציור, אם הייתה כזו, אינה ידועה כיום, וההתייחסות הראשונה אליו לפי כותרת יצירה היא מראשית המאה ה-20, "Bibliotekarien" בשוודית.

"הספרן" הוא אחת משתי עבודות של ארצ'ימבולדו המוצגות באוסף טירת סקוקלוסטר. הציור הובא לשוודיה לאחר ביזת טירת פראג בידי הצבא השוודי במהלך הקרב על פראג ב-1648.

ישנן שלוש גרסאות נוספות של הציור, שאין ודאות לגבי יוצרן המקורי. ב-2011 פורסם מחקר מדעי הקובע כי הגרסה הידועה של "הספרן" היא למעשה העתק מאוחר יותר של עבודתו המקורית של ארצ'ימבולדו, שמקום הימצאה אינו ידוע.

## קישורים חיצוניים

*הספרן, באתר טירת סקוקלוסטר

## הערות שוליים

קטגוריה:ציורים מהמאה ה-16